CELEX: 62014TN0386
Language: et
Date: 2014-05-24 00:00:00
Title: Kohtuasi T-386/14: 24. mail 2014 esitatud hagi – Fih Holding ja Fih Erhversbank versus komisjon

4.8.2014   
            
            
               ET
            
            
               Euroopa Liidu Teataja
            
            
               C 253/50
            
         24. mail 2014 esitatud hagi – Fih Holding ja Fih Erhversbank versus komisjon
   (Kohtuasi T-386/14)
   2014/C 253/66
   Kohtumenetluse keel: inglise
   
      Pooled
   
   
      Hagejad: Fih Holding A/S (Kopenhaagen, Taani), Fih Erhversbank A/S (Kopenhaagen) (esindaja: advokaat O. Koktvedgaard)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 11. märtsi 2014. aasta otsus C(2014) 1280 (final) riigiabi SA.34445 (2012/c) kohta, mida Taani andis FIH varade üleandmiseks FSC-le; ning
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjendamiseks esitavad hagejad kuus väidet.
   
               1.
            
            
               Esimese väite kohaselt on vaidlustatud otsus vastuolus ELTL artikli 107 lõikega 1, kuna komisjon järeldas, et „ükski turumajanduslikes tingimustes tegutsev ettevõtja ei oleks soovinud investeerida aktsiate müügilepingus ette nähtud tingimustel” (põhjendus 93), et „järelikult ei ole meetmed kooskõlas turumajanduse tingimustes tegutseva ettevõtja põhimõttega” (põhjendused 93 ja 99), ning artikli 1 lõikes 1, et vara võõrandamine kujutab endast riigiabi.
            
         
               2.
            
            
               Teine väide on selle kohta, et FSC-d ei saa FSC olemasolevate võlgade tõttu võrrelda erainvestoriga, kes juhindub investeeritud kapitali pikaajalise tasuvuse väljavaadetest, vaid eraõigusliku võlausaldajaga, kes soovib saada tagasi finantsraskustes oleva võlgniku võlgnetavad summad.
            
         
               3.
            
            
               Kolmanda väite kohaselt rikub vaidlustatud otsus ELTL artikli 107 lõiget 1, kuna põhjenduses 116 on järeldatud, et meetmed tõid kaasa omavahendite nõude olulise vähenemise 375 miljoni DDK ulatuses, mille eest tuleb tasu maksta, ja et võõrandamise väärtus ületas tegeliku majandusliku väärtuse 254 miljoni DDK ulatuses, mis tuleks tagasi nõuda, ning kuna artikli 1 teises lõigus ja kokkulepitud tingimuste kuuendas kohustuses seatakse heakskiitmise sõltuvusse nendest tingimustest.
            
         
               4.
            
            
               Neljanda väite kohaselt on vaidlustatud otsus vastuolus ELTL artikli 107 lõikega 1, kuna komisjon järeldas põhjenduse 103 punktis a, et tegemist on „tuluga, mis on seotud aktsiate müügilepingu tingimustega (0,73 miljardit DDK)”, ning põhjenduse 103 punktis b, et tegemist on „osaluse omandamise tasust loobumisega (1,33 miljardit DDK)”. Sellest tulenevalt on omavahendite nõude vähendamise eest tasu maksmine, mida komisjon nõuab artiklis 1 ja kuuendas kohustuses, alusetu.
            
         
               5.
            
            
               Viienda väite kohaselt tõlgendas komisjon lepingutingimusi valesti, kui järeldas, et FIH peab FSC-le tagasi maksma 254 miljonit DKK, et katta vara võõrandamise väärtuse ja vara tegeliku turuväärtuse vahe.
            
         
               6.
            
            
               Kuuenda väite kohaselt rikub vaidlustatud otsus ELTL artiklit 296 ja harta artikli 41 lõike 2 punkti c, kuna komisjon rikkus olulist menetlusnormi, kui jättis oma otsuse põhjendamata.